নাজিৰা : নাজিৰা মহকুমাৰ মহকুমাধিপতি সব্যসাচী কাশ্যপে নাজিৰা মহকুমাৰ নগাঁও এডিঅ' চক্ৰৰ অন্তৰ্গত চেংধৰা গাঁৱত অসম কৃষি-ব্যৱসায় আৰু গ্ৰাম্য পৰিৱৰ্তন প্ৰকল্পৰ (এপিআৰ) অধীনত কেফেটেৰিয়া পদ্ধতিৰে কঠিয়া ৰোৱা (আৰভিচি) কাৰ্যসূচীৰ শুভ উদ্বোধন কৰে। আৰভিচি হৈছে এক নিৰ্দিষ্ট স্থানৰ লক্ষ্যযুক্ত ধানৰ প্ৰকাৰৰ প্ৰদৰ্শনী আৰু কৃষক আৰু অন্যান্য অংশীদাৰসকলক তেওঁলোকৰ প্ৰয়োজনীয়তা অনুসৰি উপযুক্ত প্ৰকাৰে মূল্যাঙ্কন আৰু বাছনি কৰাত সহায় কৰে, যাৰ ভিতৰত আছে ঠাইখনৰ জলবায়ু, মাটিৰ মানদণ্ড, জলসিঞ্চন সুবিধা ইত্যাদি।
তেওঁ লগতে কয় যে যিহেতু বাৰিষা ঋতু আৰম্ভ হৈছে, সেয়েহে এনে আৰভিচিয়ে কৃষকসকলক ধান খেতিৰ বিষয়ে কাৰিকৰী জ্ঞান প্ৰদান কৰিব যি উৎপাদনশীলতাৰ লগতে তেওঁলোকৰ বাবে উৎপাদিত সামগ্ৰীৰ মানদণ্ড উন্নত কৰিব।দেশজুৰি ধান খেতিয়কসকলৰ মাজত উচ্চ উৎপাদনশীল প্ৰকাৰ আৰু উন্নত প্ৰযুক্তি প্ৰচাৰৰ বাবে 'কেফেটেৰিয়া' উদ্যোগটো এক কাৰ্যকৰী পদ্ধতি হিচাপে বিবেচিত হৈছে। খেতিৰ সঠিক পদ্ধতি বাছনি কৰাৰ ক্ষেত্ৰত কৃষকসকলৰ মাজত সজাগতা সৃষ্টিকৰাতো আৰচিভি কাৰ্যকৰী হোৱা দেখা গৈছে।
আৰভিচি সাধাৰণতে চৰকাৰী ভূমি বা কৃষকৰ ক্ষেত্ৰত পৰিচালনা কৰা হয় য'ত কৃষক আৰু অংশীদাৰসকলে তেওঁলোকৰ ভূমিত খেতি কৰাৰ বাবে উপযুক্ত বুলি চিনাক্ত কৰা এক বা একাধিক প্ৰকাৰৰ তুলনা আৰু বাছনি কৰে। নাজিৰাৰ কৃষক তথ্য (এফআইএচি) আৰু উপদেষ্টা কেন্দ্ৰ কৃষি প্ৰযুক্তি ব্যৱস্থাপনা সংস্থা (এটিএমএ), নাজিৰাৰ সহযোগত জিলা কৃষি কাৰ্যালয়, শিৱসাগৰে কাৰ্যসূচীৰ আয়োজন কৰিছিল।
You may also read!
